মাউণ্ট ৰিঞ্জানী ৰাষ্ট্ৰীয় উদ্যান

মাউণ্ট ৰিঞ্জানী ৰাষ্ট্ৰীয় উদ্যান () হৈছে ইণ্ডোনেছিয়াৰ এখন ৰাষ্ট্ৰীয় উদ্যান। উদ্যানখন ইণ্ডোনেছিয়াৰ উত্তৰ লম্বক ৰিজেন্সিৰ অন্তৰ্গত লম্বক দ্বীপত অৱস্থিত। প্ৰায় ৪১,৩৩০ হেক্টৰ (১০২,১০০ একৰ) এলেকাজুৰি বিস্তৃত, এই উদ্যানখন পাহাৰীয়া অঞ্চলত অৱস্থিত। ইণ্ডোনেছিয়াৰ তৃতীয় সৰ্বোচ্চ আগ্নেয়গিৰি, মাউণ্ট ৰিঞ্জানী (গুনুং ৰিঞ্জানী) এই ৰাষ্ট্ৰীয় উদ্যানতে অৱস্থিত, যাৰ উচ্চতা ৩,৭২৬ মিটাৰ (১২,২২৪ ফুট)। এই আগ্নেয়গিৰিটোৰ নাম অনুসৰিয়েই উদ্যানখনৰ নামো মাউণ্ট ৰিঞ্জানী হয়।Ministry of Forestry of Indonesia: "Gunung Rinjani National Park" , retrieved 3 December 2013

 উদ্ভিদকুল আৰু প্ৰাণীকুল 
এই ৰাষ্ট্ৰীয় উদ্যানত কিছুমান বিপন্ন উদ্ভিদ প্ৰজাতি সুৰক্ষিত কৰি ৰখা হৈছে, যেনে: প্টেৰ’স্পাৰমাম জাভানিকাম (Pterospermum javanicum), ছুইটেনিয়া মেক্ৰ’ফাইলা (Swietenia macrophylla), ফিকাচ ছুপাৰবা (Ficus superba), টুনা সুৰনি (Toona sureni), ভেণ্ডা (Vanda sp.), উছনেয়া (Usnea sp.) আৰু এনাফেলিছ (Anaphalis sp.) আদি। 

এই ৰাষ্ট্ৰীয় উদ্যানখনত কেইবাটাও বিলুপ্তপ্ৰায় প্ৰাণী পোৱা যায়, যাৰ ভিতৰত সুণ্ডাৰ শৰপহু (Rusa timorensis), সুগৰী পহু (Muntiacus muntjak), সুণ্ডাৰ কেঁটেলাপহু (Hystrix javanica), চুৰিলি বান্দৰ (Presbytis), হেলমেটযুক্ত ফ্ৰাইয়াৰবাৰ্ড (Philemon buceroides), কেইবাটাও কʼকাটু (Cacatua) আৰু শল্কাকাৰ-মুকুটযুক্ত মৌপিয়া (Sugomel lombokium) আদি উল্লেখযোগ্য।

 চিত্ৰ বীথিকা 

 লগতে চাওক 

 ইণ্ডোনেছিয়াৰ ৰাষ্ট্ৰীয় উদ্যানসমূহৰ তালিকা
 ইণ্ডোনেছিয়াৰ ভূগোল

 তথ্য উৎস 

 বাহ্যিক সংযোগ 
 Gunung Rinjani National Park
 UNEP-WCMC World Database on Protected Areas: Gunung Rinjani National Park
 Gunung Rinjani National Park for Charity

শ্ৰেণী:ইণ্ডোনেছিয়াৰ ৰাষ্ট্ৰীয় উদ্যান
শ্ৰেণী:ইণ্ডোনেছিয়াৰ সংৰক্ষিত অঞ্চল